صديقتي المقربة جداً مسيحية .. انا دارسة علم شرعي وتعمقت في المسيحية وقرأت العهد الجديد والقديم بالتنقيح.. دلوقتي انا تايهة مش عارفة ابدأ ازاي وإي الخطوات اللي مفروض امشي عليها علشان تكون مسلمة والله من كتر طيبيتها انا كنت بعيط كتير في الصلاة وقبل ما انام إن ربنا يرزقها الهداية .. إدعيلها من فضلك.
ربنا يهديها ويصلح حالها. مجرد الدراسة و"التعمق" في المسيحية لا يعني قدرتك على دعوة غيرك. لازم تكوني عارفة نفسيتها إيه، وهتدخلي لها من أي مدخل. لازم تكوني عارفة إزاي توصلي لها المعلومة اللي تؤثر فيها فعلا. المعلومة اللي هتسأل فيها الكنيسة ومش هتلاقي رد، او هتلاقي رد "مكلكع" يزديدها حيرة. لازم تكوني عارفة تتكلمي ف إيه ومتتكلميش ف إيه، عشان تؤثري فيها وتوصلي المعلومة من غير ما يحصلك مشاكل او العلاقة تنقطع فينقطع معها فرصة دعوتك ليها. دا جانب، وجانب الشبهات اللي ممكن تسألك فيها جانب تاني لا أعرف انتي مؤهلة له أم لا. ممكن تبعتيلي عالإيميل كافة التفاصيل عنها عشان أقدر اقولك تعملي إيه تحديدًا: drcritic1@gmail.com